Document ID: 31992R3570

ΚΑΝΟΝΙΣΜΟΣ (ΕΟΚ) αριθ. 3570/92 ΤΗΣ ΕΠΙΤΡΟΠΗΣ
της 10ης Δεκεμβρίου 1992
για την τροποποίηση του κανονισμού (ΕΟΚ) αριθ. 891/89 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβριου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 16 παράγραφος 6,
Εκτιμώντας:
ότι ο κανονισμός (ΕΟΚ) αριθ. 891/89 της Επιτροπής της 5ης Απριλίου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού (3), τροποποιήθηκε τελευταία από τον κανονισμό (ΕΟΚ) αριθ. 2804/92 (4) 7
ότι στους οργανισμούς για την προκήρυξη των διαγωνισμών για την εξαγωγή των σιτηρών που προέρχονται από τα αποθέματα παρεμβάσεως καθώς και για τους διαγωνισμούς των επιστροφών κατά την εξαγωγή, η διάρκεια ισχύος των πιστοποιητικών εξαγωγής έχει καθοριστεί έως το τέλος του τετάρτου μηνός μετά από εκείνον της εκδόσεώς τους 7 ότι η διάρκεια ισχύος των πιστοποιητικών είναι ένα μέσο διαχειρίσεως 7 ότι πρέπει, μεριμνώντας για την εναρμόνιση των κανονιστικών διατάξεων σχετικά με την εξαγωγή των σιτηρών ως έχουν, να εφαρμοστεί η ίδια διάρκεια ισχύος σε όλα τα πιστοποιητικά εξαγωγής ανεξαρτήτως του μηχανισμού εκδόσεως που χρησιμοποιήθηκε 7 ότι στα πλαίσια της παρούσας διεθνούς αγοράς και λαμβάνοντας υπόψη τις σημαντικές υποθέσεις που πρόκειται να περατωθούν, πρέπει να προβούμε επειγόντως στην εναρμόνιση αυτή και στην εφαρμογή της στα πιστοποιητικά που ισχύουν ακόμη 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ σημείο Α του κανονισμού (ΕΟΚ) αριθ. 891/89 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής που ισχύουν ακόμη ή εκδίδονται από τις 19 Νοεμβρίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1992.

Labels: 3
17